CELEX: 62015TN0138
Language: bg
Date: 2015-03-25 00:00:00
Title: Дело T-138/15: Жалба, подадена на 25 март 2015 г. — Aanbestedingskalender и др./Комисия

15.6.2015   
            
            
               BG
            
            
               Официален вестник на Европейския съюз
            
            
               C 198/39
            
         Жалба, подадена на 25 март 2015 г. — Aanbestedingskalender и др./Комисия
   (Дело T-138/15)
   (2015/C 198/53)
   Език на производството: английски
   
      Страни
   
   
      Жалбоподатели: Aanbestedingskalender BV (Ede, Нидерландия), Negometrix BV (Амстердам, Нидерландия), CTM Solution BV (Breukelen, Нидерландия), Stillpoint Applications BV (Амстердам, Нидерландия) и Huisinga Beheer BV (Амстердам) (представители: C. Dekker и L. Fiorilli, lawyers)
   
      Ответник: Европейска комисия
   
      Искания на жалбоподателите
   
   Жалбоподателите искат от Общия съд:
   
               —
            
            
               да обяви в съответствие с членове 263 ДФЕС и 264 ДФЕС, че частта от Решение на Европейската комисия от 18 декември 2014 година, SA.34646 (2014/NN) (ex 2012/CP) — The Netherlands E-procurement platform TenderNed, установяваща, че дейността на TenderNed представлява услуги от (неикономически) общ интерес и следователно прилагането и финансирането на TenderNed не представлява държавна помощ, е недействителна;
            
         
               —
            
            
               да осъди ответника да понесе направените от него съдебни разноски и да заплати тези, направени от жалбоподателя; и
            
         
               —
            
            
               да предприеме по-нататъшни действия, които намери за подходящи.
            
         
      Правно основание и основни доводи
   
   В подкрепа на жалбата си жалбоподателите излагат едно правно основание.
   
               1.
            
            
               Правното основание е изведено от допуснати от Европейската комисия явна грешка в преценката и грешка в правото при заключението, че услугите на TenderNed представляват услуги от общ (неикономически) интерес.
               
                           —
                        
                        
                           Жалбоподателяте твърдят, че дейността на TenderNed са с икономически характер и не спадат към държавните прерогативи, тъй като тези услуги не произтичат от задълженията, предвидени от директивите на ЕС относно обществените поръчки, тъй като TenderNed не действа в качеството на публична власт, тъй като дейността на TenderNed не се състои задължително в осигуряване на съответствие с директивите на ЕС относно обществените поръчки, тъй като осигуряване на съответствие със задълженията на директивите на ЕС относно обществените поръчки могат да бъдат изпълнени чрез други средства и тъй като датския закон за обществените поръчки позволява търговски инициативи на пазара на електронно възлагане на обществени поръчки.